钦定古今图书集成/明伦汇编/闺媛典/第111卷 > 皇清十七 > 朱氏女
## 钦定古今图书集成/明伦汇编/闺媛典/第111卷 > 皇清十七 > 朱氏女

按《无为州志》：朱氏女，幼受陈氏子聘，未几陈子亡。州之陋俗，凡未嫁者，兄死可移于弟，谓之“转亲。” 陈遂欲为其弟纳采，女心非之，而未便质言。居恒惨戚不乐，咄咄誓必死，家人以为妄也。亲迎前一日夜甫漏下，启户靓妆，投河死。州人哀之。时康熙十一年十二月也。